Public procurement notice: Contract Award Notice
Published: 2025-08-06
Buyer: Senaatti-kiinteistöt
Country: FI
Region: FI1B1
Contract type: Services
Procedure: Open procedure
CPV classification: 71314300: Energy-efficiency consultancy services
Estimated value: 1800000 EUR
Submission deadline: 2028-01-31
Award criteria: price, quality

Technical requirements: Tarjouskilpailussa noudatetaan julkisista hankinnoista ja käyttöoikeussopimuksista annettua lakia (1397/2016). 

VAIHTOEHTOISET TARJOUKSET 
Vaihtoehtoiset tarjoukset eivät ole sallittuja. 

RYHMITTYMÄNÄ TARJOAMINEN 
Tarjoajan tulee tarjouksessaan selvästi yksilöidä, jos tarjous on tehty ryhmittymänä.
Tällöin sopimuksen tekeminen ryhmittymän kanssa edellyttää ryhmittymään kuuluvien yritysten yhteisvastuullista sitoutumista sopimuksen velvoitteisiin ja vastuisiin. Tarjoajia pyydetään huomioimaan, että kilpailijoiden välisten yhteistarjousten tekemiseen liittyy kilpailuoikeudellisia rajoituksia. Ennen yhteistarjouksen tekemistä tarjoajan tulee arvioida, onko yhteistarjous kilpailulainsäädännön mukainen.

Toimittajalta voidaan pyytää ennen sopimuksen tekemistä ja sopimuksen voimassaoloaikana selvityksiä sellaisista sitoumuksista ja sopimuksista, joita se on tehnyt ilmoittamiensa alihankkijoiden kanssa, ja joilla on merkitystä toimittajien edellytyksille sopimuksen mukaisten velvoitteiden täyttämiselle. Ryhmittymällä ja toimittajalla alihankkijoineen edellytetään olevan tekniset, taloudelliset ja muut edellytykset sopimuksen mukaisten hankintojen toimittamiseen koko sopimuksen voimassaoloajan. 

ALIHANKKIJAT 

Tarjoaja tai ryhmittymä voi käyttää hankinnan toteuttamiseen muiden yritysten voimavaroja riippumatta niiden välisten suhteiden oikeudellisesta luonteesta. Muiden yritysten voimavarojen on oltava tosiasiallisesti tarjoajan tai ryhmittymän käytössä hankintaa suoritettaessa. 

Hankintayksikkö varaa oikeuden vaatia näyttöä (kuten yritysten välisiä sitoumuksia ja sopimuksia) siitä, että muiden tahojen voimavarat ovat tarjoajan taikka ryhmittymän käytettävissä. 
Tällaisia voimavaroja voivat olla esimerkiksi: 

1) tarjoajan kanssa samaan konserniin kuuluvan tai jonkin muun yrityksen kokemus hankinnan kohteena olevan hankinnan suorittamisesta edellyttäen, että tämä yksikkö nimetään tarjouksessa tarjoajan tai ryhmittymän alihankkijaksi kyseisten suoritteiden osalta ja tämä tulee tosiasiallisesti myös osallistumaan hankinnan suorittamiseen;
 
2) toisen yrityksen palveluksessa olevan henkilöstön ammatillinen pätevyys edellyttäen, että henkilöt tosiasiallisesti osallistuvat hankinnan suorittamiseen; 

3) taloudelliseen tilanteeseen ja rahoitusasemaan liittyvät voimavarat; 

4) tekniseen suorituskykyyn liittyvät voimavarat edellyttäen, että kyseisiä voimavaroja tosiasiallisesti hyödynnetään hankintaa suoritettaessa.
Hiilineutraaliustavoitteet, uusiutuvan energian käyttö ja energiatehokkuuden varmistaminen sekä edistäminen ovat tärkeä osa Senaatin yhteiskuntavastuullisuutta ja strategisia tavoitteita. Senaatin tavoite on olla kiinteistöalan edelläkävijä ylläpidon ja rakentamisen energiatehokkuustoiminnassa. 

Senaatti on sitoutunut kansalliseen hiilineutraaliusohjelmaan ja sen päästötavoitteisiin. Hiilineutraalisuuden pitkän aikavälin tavoitteena on saavuttaa hiilineutraali vuokraus 2030 mennessä ja Senaatti vastaa siitä, että valtion käytössä olevat toimitilat ovat hiilineutraaleja vuoteen 2035 mennessä. Lähivuosien tavoitteena on puolittaa ylläpidon hiilidioksidipäästöt 2025 mennessä ja vähentää merkittävästi rakentamisen päästöjä. 

Senaatin energiankatsastusohjelman tulee kohdistumaan energiankäytöltään keskeiseen kiinteistökantaan ja sillä edistetään Senaatti-konsernin energiankäyttöön liittyvien strategisten tavoitteiden saavuttamista. Energiakatsastuspalvelu liitetään osaksi rakennuskannan ylläpitoprosessia ja sillä tuetaan kohdekohtaisien energiankulutustavoitteiden sekä energiatehokkuussopimukseen (TETS) liitetyn rakennuskannan energiansäästötavoitteen toteutumista.

Energiakatsastajakumppanin rooli on toimia Senaatin kiinteistökannan energiatehokkuuden edistämisen asiantuntijana palvelukuvauksen mukaisesti. Palveluntarjoajalta voidaan tilata yksittäisiä tai laajempia katsastuskokonaisuuksia sekä muita selvityksiä.

Energiakatsastuskumppanin on kohdistettava katsastustyö kohteen energiansäästöpotentiaalin kannalta oleellisiin järjestelmiin. Vuosittain teetettävien energiakatsastuksien suorittamisen lisäksi puitesopimuskumppanilta voidaan tarvittaessa tilata myös kohdekohtaista asiantuntijatyötä, selvityksiä tai kehitystehtäviä, joista sovitaan erikseen. Myös pienimuotoisten rakennusten energiatehokkaaseen käyttöön liittyvien koulutusten tuottaminen Senaatti-konsernin henkilöille tai Senaatin ylläpidon puitesopimuskumppaneille voi kuulua konsultin tehtäviin. Palvelut tuotetaan suomen kielellä.

Energiakatsastajilta vaaditaan laaja-alaista osaamista rakennuksien taloteknisistä LVIAS-järjestelmistä ja kokemusta energiankäytöstä sekä energiatehokkuuden edistämiseen kohdistuvista energiakatselmuksista ja selvitystöistä.
Palveluntarjoajalla tulee olla kuvattujen asiantuntijatehtävien tuottamiseen liittyvät työvälineet ja ohjelmistot käytössään ja niiden käyttö sisältyy puitesopimuksessa tarjottuun tuntihintaan.

Energiakatsastustoimintaa kehitetään yhteistyössä valittujen kumppanien kanssa puitesopimuskauden aikana. Palveluntarjoaja on velvollinen osallistumaan yhteen vuosittaiseen puitesopimuksen kehittämis- ja yhteistyötilaisuuteen ilman erillistä korvausta.

Sama tarjoaja voi tulla valituksi useammalle toimialueelle. Tarjoajan tulee ilmoittaa etusijaisuusjärjestys, jota noudatetaan, mikäli tarjouksen antaja tulisi valituksi useammalle toimialueelle, mutta liikevaihtovaatimus niille ei yhteensä toteudu. Jokaiselle toimialueelle valitaan kolme toimittajaa.
Hankinta koskee koko Suomea. Senaatti-kiinteistöjen ja Puolustuskiinteistöjen Osa-alueiden 1, 2, 3 ja 4 Toimialueet on kuvattu Tarjouspyynnön liitteessä 1_Palvelukuvaus_sivulla 7.
Energiakatsastuspalvelu Etelä-Suomen alueella. 

Hankinta on kuvattu tarjouspyynnön liitteessä 1 (Palvelukuvaus) ja liitteessä 2 (Energiakatsastuspalvelut) sekä Turvallisuussopimuksessa liitteineen. Toimialue on kuvattu Tarjouspyynnön liitteessä 1. Palvelukuvauksen sivulla 7. Kuva 1. Toimialueet.
Energiakatsastuspalvelu Länsi-Suomen alueella. 

Hankinta on kuvattu tarjouspyynnön liitteessä 1 (Palvelukuvaus) ja liitteessä 2 (Energiakatsastuspalvelut) sekä Turvallisuussopimuksessa liitteineen. Toimialue on kuvattu Tarjouspyynnön liitteessä 1. Palvelukuvauksen sivulla 7. Kuva 1. Toimialueet.


Winner: Etteplan Finland Oy
Award value: 5400000
Number of bids: 11